2012 08 27 – Gemeenskap staan op teen wildstropery – AfriForum | AfriForum
Jy is hier: Tuis / 2012 08 27 – Gemeenskap staan op teen wildstropery – AfriForum
Mediaverklarings2012 08 27 – Gemeenskap staan op teen wildstropery – AfriForum27 Augustus 2012 Die gemeenskap van die Buffelsdrift-bewarea, noord van Pretoria, het ŉ projek aangepak om wildstropery hok te slaan.
Die gemeenskap van Buffelsdrift het hande gevat en die bewarea strategies gepatrolleer. Tydens die patrollies is op verskeie strikke, sommige met die dooie diere nog daarin vasgevang, afgekom (sien foto’s aangeheg).
AfriForum moedig gemeenskappe aan om proaktief te raak rondom die kwessie van wildstropery. “Waar moontlik, moet gemeenskappe deelneem aan soortgelyke projekte sodat gebiede meer intensief gepatrolleer kan word om dit vry van strikke te maak,” sê Dietrichsen.
AfriForum en die Buffelsdrift-bewarea bedank diegene wat aan die projek deelgeneem het opreg. Dit sluit lede van die Suid-Afrikaanse Polisie se Landelike Beveiligingseenheid, Tshwane Metropolisie se berede eenheid, Gauteng Natuurbewaring, lede van Praesidium Buurtwag, inwoners van die Bewarea, asook lede van die gemeenskap van buite die bewarea in. AfriForum gaan verdere ondersoek instel om wildstropery in die area te voorkom.